

**UPRAVNI ODJEL ZA**

**MOE I TURIZAM**

**KLASA: 112-03/15-01/106**

**URBROJ: 2198/1-08/1-15-3**

**Zadar, 6. studenoga 2015. godine**

Na temelju članka 19. stavka 1., a u svezi s člankom 29. stavkom 3. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08, 61/11), pročelnik Upravnog odjela za more i turizam, objavljuje

**UPUTE I OBAVIJESTI KANDIDATIMA**

**koji podnose prijave na oglas za prijam u službu**

**VIŠEG STRUČNOG SURADNIKA ZA POMORSTVO U UPRAVNOM ODJELU ZA MORE I TURIZAM**

Oglas za prijam u službu višeg stručnog suradnika za pomorstvo, 1 izvršitelj, u Upravni odjel za more i turizam, broj radnog mjesta 73. iz Pravilnika o unutarnjem redu upravnih tijela Zadarske županije, na određeno vrijeme radi zamjene duže vrijeme odsutnog službenika, uz probni rad u trajanju od 2 mjeseca, objavljen je putem Hrvatskog zavoda za zapošljavanje, Područnog ureda u Zadru, dana 6. studenoga 2015. godine.

Od dana objave oglasa kod nadležne službe za zapošljavanje počinje teći rok od 8 dana za podnošenje prijava na oglas. Posljednji dan za podnošenje prijava na oglas je do uključivo 14. studenoga 2015. godine. Prijava je podnesena u roku ako je prije isteka roka zaprimljena u pisarnici Zadarske županije, Božidara Petranovića 8, 23000 Zadar, a ako je prijava upućena poštom preporučeno ili predana ovlaštenom pružatelju poštanskih usluga, dan predaje pošti, odnosno ovlaštenom pružatelju poštanskih usluga smatra se danom predaje javnopravnom tijelu kojem je upućena.

**Kandidat koji ima pravo prednosti kod prijma u službu prema posebnom zakonu, dužan je u prijavi na oglas pozvati se na to pravo i ima prednost u odnosu na ostale kandidate samo pod jednakim uvjetima, a podaci o ostvarivanju prava prednosti dostupni su na linku [ostvarivanje prava prednosti.](http://www.zadarska-zupanija.hr/oglas_prije_u_sluzbu_ruralni/ostvarivanje_prava_prednosti.docx)**

**I. Opis poslova radnog mjesta viši stručni suradnik za pomorstvo u Upravnom odjelu za more i turizam, prema Pravilniku o unutarnjem redu upravnih tijela Zadarske županije:**

- priprema odluke i ugovore o koncesijama na pomorskom dobru,

- prati stanje u stručnoj oblasti koncesija pomorskog dobra, priprema sastanke Stručnog tijela za ocjenu ponuda za koncesije kao i dokumentaciju za iste,

- priprema sastanke Povjerenstva za granice pomorskog dobra kao i dokumentaciju za iste,

- prati evidenciju o uplatama koncesijske naknade i naknade za korištenje pomorskog dobra koju plaćaju vlasnici brodica i jahti, provodi postupke prisilne naplate dospjele, a neplaćene koncesijske naknade i naknade za korištenje pomorskog dobra koju plaćaju vlasnici brodica i jahti.

**II. Podaci o plaći:**

Temeljem članka 8. Zakona o plaćama službenika i namještenika u lokalnoj i područnoj (regionalnoj) samoupravi („Narodne novine“ broj 28/10) plaću službenika, odnosno namještenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5 za svaku navršenu godinu radnog staža.

Koeficijent složenosti poslova radnog mjesta viši stručni suradnik za europske procese je 1,99, utvrđen temeljem točke II. Odluke o koeficijentima za obračun plaća službenika i namještenika Zadarske županije („Službeni glasnik Zadarske županije“ broj 18/10, 14/13).

Osnovica za izračun plaće utvrđena je Odlukom o visini osnovice za obračun plaća službenika i namještenika Zadarske županije („Službeni glasnik Zadarske županije“ broj 04/11, 14/13).

**III. Način obavljanja prethodne provjere znanja i sposobnosti kandidata:**

Prethodna provjera znanja i sposobnosti kandidata temelji se na članku 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11), a provodi je tročlano Povjerenstvo za provedbu oglasa imenovano od strane pročelnika Upravnog odjela za more i turizam.

Pravo pristupa na prethodnu provjeru znanja i sposobnosti imat će kandidati koji dostave pravovremene i potpune prijave te koji udovoljavaju propisanim i objavljenim uvjetima oglasa, a poziv s imenima kandidata bit će objavljen na mrežnoj stranici Zadarske županije [www.zadarska-zupanija.hr](http://www.zadarska-zupanija.hr) ,te na oglasnoj ploči Doma Županije, Božidara Petranovića 8, Zadar, najmanje pet dana prije održavanja provjere.

Podnositelji nepravodobnih i nepotpunih prijava kao i podnositelji koji ne udovoljavaju propisanim i objavljenim uvjetima oglasa neće se smatrati kandidatima, te će im biti upućena odgovarajuća pisana obavijest.

Prethodna provjera znanja i sposobnosti kandidata obavlja se putem pisanog testiranja i intervjua.

Pravni izvori za pripremanje kandidata za prethodnu provjeru znanja za višeg stručnog suradnika za pomorstvo u Upravnom odjelu za more i turizam, su sljedeći:

1. Zakon o pomorskom dobru i morskim lukama („Narodne novine“ broj 158/03, 100/04, 141/06, 38/09, 123/11),
2. Uredba o postupku davanja koncesije na pomorskom dobru („Narodne novine“ broj 23/04, 101/04, 39/06, 63/08, 125/10, 102/11, 83/12),
3. Zakon o koncesijama („Narodne novine“ broj 143/12),
4. Uredba o postupku utvrđivanja granice pomorskog dobra („Narodne novine“ broj 29/05),

5. Pravilnik o evidentiranju i obilježavanju pomorskog dobra („Narodne novine“ broj 29/05),

6. Zakon o općem upravnom postupku („Narodne novine“ broj 47/09),

7. Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 106/03, 129/05, 109/07, 125/08, 36/09, 150/11, 144/12, 19/13),

8. Statut Zadarske županije („Službeni glasnik Zadarske županije“ broj 15/09, 7/10, 11/10, 4/12, 2/13, 14/13).

Izvori za pripremu kandidata objavljeni u „Narodnim novinama“ dostupni su na mrežnoj stranici [narodne novine](http://narodne-novine.nn.hr/oglasi/default.aspx), a izvor objavljen u „Službenom glasniku Zadarske županije“ dostupan je na linku [zadarska županija-službeni glasnici.](http://zadarska-zupanija.hr/dokumenti/2014-09-17-10-13-36)

Za svaki dio provjere kandidatima se dodjeljuje određeni broj bodova od 1 do10.

Pisani test sastoji se od ukupno 20 pitanja. Bodovanje pisanog testiranja vršit će se na način da broj točnih odgovora bude podijeljen sa 2, što zaokruženo na jednu decimalu daje broj bodova postignutih na pisanom testu. Maksimalan broj bodova koji kandidat može ostvariti na pisanom testu je 10 bodova.

Smatra se da je kandidat položio pisani test ako je ostvario najmanje 50% bodova na provedenom testiranju.

S kandidatom koji na pisanom testiranju ostvari najmanje 50% ukupnog mogućeg broja bodova, Povjerenstvo za provedbu oglasa provest će intervju istog dana.

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje je podnio prijavu.

Intervju se boduje na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene.

Maksimalan broj bodova koji kandidat može ostvariti na intervjuu je 10 bodova.

**IV. U nastavku donosimo još nekoliko informacija o oglasnom postupku:**

1. Molimo podnositelje u prijavi priložiti sve isprave naznačene u oglasu budući da manjak samo jedne isprave isključuje podnositelja iz statusa kandidata. Ukoliko utvrdite da je potrebno dopuniti prijavu koju ste već podnijeli, to je moguće učiniti zaključno do posljednjeg dana za podnošenje prijave na oglas.
2. Izvadak iz Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11), a koji se odnosi na natječajni postupak, dostupan je na linku [izvadak iz zakona.](http://www.zadarska-zupanija.hr/oglas_prije_u_sluzbu_ruralni/izvadak_iz_zakona.pdf)

Riječni i pojmovni skupovi u ovom dokumentu koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

Ovaj dokument je objavljen na oglasnoj ploči i mrežnim stranicama Zadarske županije ([www.zadarska-zupanija.hr](http://www.zadarska-zupanija.hr)) dana 6. studenoga 2015. godine.

**PROČELNIK**

**v.r. Krešimir Laštro, dipl. iur.**